**KAMPÁNYKOORDINÁTOR**

**JELENTKEZÉSI LAP**

Töltsd ki jelentkezési lapunkat, amelyet angol és magyar nyelvű önéletrajzoddal együtt küldj el nekünk.

Javasoljuk, hogy a válaszaidban az álláskiírásban szereplő feltételekkel kapcsolatos készségeidre, tapasztalataidra mindenképpen térj ki.

Mindkét dokumentumot PDF formátumban várjuk a office@amnesty.hu címre, a tárgyba írd be: „Kampánykoordinátor 2022”. A hiánytalanul megküldött pályázatok beérkezését e-mailben visszaigazoljuk

Jelentkezési határidő: 2022. június 6, (hétfő) 23:59

1. Miért szeretnél az Amnesty Magyarországnál dolgozni? Mit szeretnél tanulni a csapattól? Mi mit tanulhatunk tőled?
2. Milyen tudásod és tapasztalatod van, ami miatt te vagy a legalkalmasabb a feladatra?
3. Milyen az ideális munkakörnyezet számodra? Mit vársz el a munkatársaidtól? (angolul válaszolj!)
4. Mik szerinted a legfontosabb feladatai az Amnesty Magyarországnak a következő években Magyarországon? Hogyan látnád kampánykoordinátorként a szereped ezekben a feladatokban?
5. Egy Magyarországon működő jogvédő szervezet azt szeretné elérni, hogy 2025-re 3%-kal csökkenjen a nemek közötti bérkülönbség Magyarországon. Erre a célra (béreken kívül) 12 millió forintot egyéni adományoktól már összegyűjtött és további 3 millió forintot tervez összegyűjteni. Készíts egy kampány- és akciótervet, arról, hogyan érje el a szervezet ezt a célt.

 Ezekre a kérdésekre mindenképpen térj ki:

* A kampány pontosabb céljának meghatározása és a kampány rövid leírása, a kampányeszközök bemutatása (offline és online eszközök is)
* Az általad választott eszköz(ök) hogyan szolgálják a célok elérését?
* Melyek azok az indikátorok, amelyek a kampány vagy az akciók sikerességét jelzik?
* Költségvetés/a megvalósításhoz részletesen milyen erőforrások szükségesek?